cyanic-selkie/wikianc huggingface dataset:
The Searchers (cinta)
Sobre o racismo
A violación de mullers blancas por os indios ye un tema implicito en a cinta. No se representa garra scena d'una violación real, pero como diz Alexandra Heller-Nicholas, "o seqüestro, o captiverio y la violación implicita de Debbie (...) impulsan a narrativa". Glenn Frankel diz que en a vida real "a violación yera un escaicimiento d'a vida de muitos captivos, encara que no gosaba charrar-se entre las mullers que fuyioron u fuoron rescatadas de tornada enta lo mundo de l'hombre blanco".
Influyencias
The Searchers ha teniu muita influyencia en cuantas atra cintas. David Lean la veyó repetidament ta que l'aduyase a prechinar millor la presentación d'un paisache en a pantalla mientres se preparaba ta rodar Lawrence of Arabia, y a dentrada d'Ethan Edwards en The Searchers a traviés d'una ampla pradera, se repite a traviés d'un amplo desierto de Sharif Ali en Lawrence of Arabia. Sam Peckinpah fació una referencia a las seqüelas d'a mortalera y a la scena d'o funeral en Major Dundee (1965) y, seguntes una resenya de 1974 de Jay Cocks, Bring Me the Head of Alfredo García de Peckinpah contién dialogos con "tributos directos a clasicos como The Treasure of the Sierra Madre de John Huston y The Searchers de John Ford".
A cinta de 1967 de Martin Scorsese Who's That Knocking at My Door presenta una seqüencia en a que los dos personaches principals charran sobre The Searchers y de feito en una enqüesta ta Sight & Sound Scorsese incluyiba The Searchers entre las suyas dotze cintas favoritas.
Scott McGee, en un articlo ta Turner Classic Movies afirmaba que Steven Spielberg, Martin Scorsese, John Milius, Paul Schrader, Wim Wenders, Jean-Luc Godard y George Lucas han estau influyenciaus y han feito bel tipo d'homenache a The Searchers en o suyo treballo. En particular s'ha citau por as suyas similitutz a Paris, Texas de Wim Wenders, ganadora d'a Palma d'Oro en a 37ena edición d'o Festival de Cine de Canas.
Ista cinta tamién influyó en bellos aspectos d'a saga cinematografica de Star Wars, de George Lucas. A scena en que Ethan Edwards troba cremando-se la grancha d'a suya familia se veye reflexada en Star Wars de 1977 quan o personache de Luke Skywalker troba la suya grancha cremada por os soldaus d'asalto imperials. The Searchers tamién influyó en a preqüela de 2002 d'ista serie, Star Wars Episode II: Attack Of The Clones, quan Anakin Skywalker conoix que un d'os miembros d'a suya familia ha estau seqüestrau por un grupo de Tusken (encara que astí la seqüestrada no ye la sobrina, so que la mai) y en venganza Anakin masacra a los seqüestradors, mesmo que fa Ethan en a batalla culminant en o campamento comanche. Tamién as scenas inicials de Rogue One: A Star Wars Story (2016, Gareth Edwards) son reflexo d'as de The Searchers, quan o personache de Jyn Erso se veye amagau por sus pais quan atacan a suya grancha, mesmo que los pais de Debbie l'amagan a ella quan os comanches atacan a suya grancha.
A cinta Searchers 2.0, dirichida en 2007 por Alex Cox inclui muitas discusions sobre The Searchers y d'atras cintas que tractan o tema d'a venganza. En ista cinta os personaches asisten a la prochección d'una supuesta nueva versión de The Searchers dirichida por Ted Post y protagonizada por James Mitchum como Ethan Edwards y Telly Savalas como Scar, encara que en realidad mai no s'ha feito ixa suposada tal nueva versión (Ted Post en realidad heba dirichiu una nueva versión de Stagecoach de John Ford, tamién dita Stagecoach).
O creador d'a serie de televisión Breaking Bad, Vince Gilligan, declaró que lo final d'o episodio final d'a serie, Felina'', estió influyenciau por a cinta. ''
A cinta d'o cine canadiense Maliglutit (2016, Zacharias Kunuk y Natar Ungalaaq) ye una nueva versión parcial de The Searchers. En Maliglutit, ambientada en 1913, un hombre inuit troba que han seqüestrau a su muller y a su filla. Tanimientres, Zacharias Kunuk, un d'os directors d'a cinta, descartó la trama orichinal sobre los conflictos entre blancos y pueblos indichenas y nomás emplegó en a cinta que personaches inuit, explicando que lo tema d'o racismo no yera un tema que estase previsto tratar en a cinta.
Una frase que lo personache d'Ethan Edwards repite muitas vegadas, "that'll be the day", estió la inspiración de Buddy Holly ta la suya canción That'll be the day, quan veyó la cinta en un cine de Texas.
Pico de la Nevera
O pico de la Nevera u Santa Brigida (1.411 metros sobre o livel d'a mar), situau en a localidad de El Fraixno, ye o segundo pico mas alto d'a Sierra de Bicort, en a provincia de Zaragoza.
Ye superau nomás por l'amanau pico d'el Rayo, a on se se rechistra a maxima altaria d'a cordelera, 1427 metros.
No siempre estió asinas, y ye que dica a decada de 1950, o punto mas alto d'a "Vicora" (nombre popular en a zona ta a Sierra de Bicort) estió siempre La Nevera. Ye ta par d'alavez quan, entre Moncayo y La Nevera, se trigaría iste zaguer pico como puesto a on, en colaboración con o gubierno d'EE.UU., se prencipiaría a construcción d'un centro de comunicacions y de vichilancia d'o espacio aerio espanyol de gran utilidat ta o Eixercito de l'Aire d'Espanya y a USAF. Ta albergar ditas instalaciones s'aplanó o terreno en a parti mas altera d'a cadena montanyosa, lo que rebaixaría l'altaria de La Nevera a os 1411 metros sobre o livel d'a mar actuals.
Toponimia
O pico recibe o suyo nombre por a ubicación d'una antiga nevera que fue apuntalada en 2009 ta a suya explotación como atractivo turistico.
Tamién se diz de Santa Brigida, ya que amán d'a suya tuca se troba una ermita adedicada a ista santa.
Cine de capa y espada
O cine de capa y espada ye un chenero cinematografico en o que las cintas amuestran como protagonista a bellun que fa servir como arma en a suya luita heroica la espada ta defender a ormino la chusticia contra la tiranía. L'ambientación d'a cinta se correspon con bellos periodos historicos concretos (abracando dende la Edat Meya dica lo sieglo XVIII u, como muito, dica las guerras napoleonicas, encara que bi ha bellas excepcions) presentando con una fidelidat muit aporoximada la realidad historica, estando iste lo suyo contacto con o cine historico. Ta bellos autors no se tracta propiament d'un chenero cinematografico so que un subchenero d'o cine d'aventuras.
Cintas destacadas d'o chenero
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'iste chenero d'os zaguers anyos y d'atra man bellas cintas destacadas de cines de países menors u en as qualas se pueden trobar elementos d'intrés.
Merops malimbicus
L'abellerol de Malimba (Merops malimbicus (Shaw, 1806) ) ye una especie d'au d'a orden d'os Coraciiformes y familia Meropidae que vive en as chunglas d'Africa Occidental y Central.
Merops superciliosus
L'abellerol de Madagascar (Merops superciliosus (Linnaeus, 1766) ) ye una especie d'au d'a orden d'os Coraciiformes y familia Meropidae que ye nativa d'a metat sud d'Africa.
Focas I
Focas (Flavius Phocas Augustus en latín, Φωκάς, "Phokas" en griego) yera orichinario de Tracia y estió emperador de l'Imperio Romano d'Orient dende l'anyo 602 dica a suya muerte o 5 d'octubre de 610. Ye citato en o "Liber Regum":
130px|left|thumb|[[Columna de Focas, zaguer molimento construito en o foro de Roma.]]
Tozal d'o Mallo
O tozal d'o Mallo (en castellano Tozal del Mallo, tamién conoixiu como El Retablo u Trono del Diablo) ye un pico situau en os Pireneus, en a val d'Ordesa, en o termín municipal de Torla-Ordesa (provincia de Uesca). Estribación sud d'o pico Mondarruego, destaca dende a dentrada d'a val por a suya impresionant cara sud a tamas de contar con una altaria discreta (2.254 metros).
Merops oreobates
L'abellerol de montanya (Merops oreobates (Sharpe, 1892) ) ye una especie d'au d'a orden d'os Coraciiformes y familia Meropidae que se troba en Africa.
Tozal d'o Mallo
Historia
A escalada d'a suya cara sud ha estau ambicionada dende metat d'o sieglo XX. Ya a guida Ollivier en a suya primera edición reculliba una supuesta puyada feita en 1944 por J. A. Gavín y José Luis Rodríguez que resultó estar falsa. O primer intento serio corresponde a J. Santacana qui en 1954 consigue arribar a la gran repisa central d'a paret, dita dende alavez Plaza de Catalunya, a traviés d'una travesía dende a parti este d'a paret.
Dimpués d'una curta vía ubierta por J. Gómez y M. Khan en 1955 recorrindo a parti superior d'o espolón este, estió Jean Ravier chunto con o propio M. Khan y atros tres companyers franceses, qui en a Semana Santa de 1957 logró o primer itinerario completo a la paret. Dimpués d'atras vías menors como o espolón ueste y o espolón este completo, a siguiente gran apertura la facioron en 1960 en dos ataques no simultanios dos cordadas diferents; d'una man, Josep Manuel Anglada y F. Guillamón puyando a la Plaza de Catalunya a traviés d'a travesía Santacana ubren a parti superior dica a cima y tres meses dimpués, P. de Bellefon y S. Sarthou ubren a parte inferior dende tierra, creyando asinas a dita vía Franco-espanyola.
En 1963, Alberto Rabadá, Ernesto Navarro y J.J. Díaz logran ubrir un atra intresant vía a la que dioron o nombre de vía d'as Bruixas.
Entre atros muitos escaladors que han feito una actuación destacable en ista paret, ubriendo as suyas diversas vías, se puet nombrar a Raymond Despiau, Miguel Ángel García Gallego u Antonio García Picazo.
Merops philippinus
L'abellerol cudiblanco (Merops philippinus (Linnaeus, 1766) ) ye una especie d'au d'a orden d'os Coraciiformes y familia Meropidae que ye ampliament distribuyida en o sud y sudeste d'Asia, an muitas poblacions son fuertement migratorias y se veyen estacionalment en muitas partis, pero se reproducen de forma colonial en chicotas arias a lo luengo d'a suya aria de distribución, sobretot en as vals d'os ríos, an fan niedo excavando túnels en bancos d'arena archilenca. Se veyen prencipalment en habitats ubiertos amán de l'augua.
Merops revoilii
L'abellerol de Somalia (Merops revoilii (Oustalet, 1882) ) ye una especie d'au d'a orden d'os Coraciiformes y familia Meropidae que se troba en Etiopía, Kenia, Arabia Saudita, Somalia y Tanzania.
Merops hirundineus
L'abellerol hengrineta (Merops hirundineus (Lichtenstein, 1793) ) ye una especie d'au d'a orden d'os Coraciiformes y familia Meropidae que ye nativa d'as selvas de sabana de l'Africa subsahariana.
Merops persicus
L'abellerol de Persia (Merops persicus (Pallas, 1773) ) ye una especie d'au d'a orden d'os Coraciiformes y familia Meropidae que se reproduz en o norte d'Africa y l'Orient Meyo dende l'este de Turquía dica Cazaquistán y India. Cheneralment ye fuertement migratoria, fendo hibernada en Africa tropical, encara que qualques poblacions se reproducen y viven tot l'anyo en o Sahel.
Chuan VI Cantacuceno
Chuan VI Cantacuceno ye naixito de Costantinoble arredol 1292 y morió en Mistria (Peloponiso) o 15 de chunio de 1383. Estió emperador de l'Imperio Bizantín entre 1347 y 1354.
Dende 1321 Chuan Cantacuceno y Alexo Apocaucos refirmoron a lo co-emperador Andronico III, nieto d'Andronico II y emperador unico dende 1328. Con ixo encomenzoron unas conspiracions palacinas que anyadioron inestabilidat en l'Imperio Bizantín d'os Paleologos. Con tot y con ixo Chuan Cantacuceno yera qui de verdat teneba o poder, y reconquirió Morea y Epiro, mientres Apocaucos gobernaba Tracia.
Cuan morió Andronico III en 1341 se produció una luita por o poder que duró dica 1354 y en a que salió ganador Chuan Cantacuceno mientres Apocaucos empentaba una revuelta social, a d'os celoz entre 1342 y 1349 en a que fuoron saqueyatas Andrianoplin y Tesalonica. O rei serbio Dušan, antigo aliau de Cantacuceno aproveitó a situación pa ocupar Macedonya, Epiro y Albania (ya en 1336), Tesalia y atras rechions griegas. Chuan Cantacuceno consiguió o títol de co-emperador en 1347 y posó a los suyos fillos como sinyors en Morea y Tracia Occidental.
En 1353 Chuan VI Cantacuceno habió de dixar o poder.
En a "Cronica de Morea" li dicen Cathacusino: .
Nacho Biota
José Ignacio Biota Pérez, conoixiu con o nombre esportivo de Nacho Biota, naixiu lo 19 d'aviento de 1975 de Navasa (Chacetania, Uesca) ye un ex-chugador de baloncesto aragonés. Con os suyos 2,05 m. d'altaria, a suya posición natural en o campo de chuego yera d'escolta. Actualment ye considerau como un d'os millors chugadors d'a provincia de Uesca d'a historia.
Trachectoria esportiva
Empecipió de muit choven, con nomás que 14 anyadas, en o Club Baloncesto Peñas Huesca, con o qualo debutó con 16 anyadas en l'ACB.
Estió internacional con a selección espanyola U22, con a quala consiguió la medalla d'archent en l'Europeu.
Sierra d'el Rayo
La sierra d'el Rayo ye aliniación montanyosa de lo Sistema Iberico que fa part de la branca levantina y de la unidat morfoestructural dita "Serranías de Gúdar". Se troba en la part oriental de la provincia de Teruel.
Las principals cimas son: Bramaderas (1.886 m) y Pinos Claros (1.715 m).
La superficie de la sierra d'el Rayo perteneixe a los termins municipals de Cantaviella, Fortanet (Mayestrato) y Mosqueruela (Gúdar-Chabalambre). En lo termin municipal de Cantaviella la sierra d'el Rayo se situa en la partida masovera de La Umbría. En lo termin municipal de Mosqueruela se situa en lo quarto de Val de la Madera a l'este de Collado Frido, ya en la sierra de Sollavientos. Buena part de la sierra corresponde a un plego anticlinal de dirección norueste-sudeste que afecta a unas calsineras de lo Cretacio superior.
Toponimia
L'oronimo sierra d'el Rayo puede fer referencia a las tronadas igual como lo nombre d'una cima suya Bramadoras u Bramaderas. Lo tornado que travesó los pinars de los termins de Fortanet, Mosqueruela y Cantaviella lo 28 d'agosto de 1999 amuestra la espectacularidat que pueden tener los fenomenos meteolochicos en esta sierra.
Se documenta una mención a una lastra el Rayo y barranco el Rayo en un texto de 1414 sobre mollonamiento de boalaches y defesas entre los termins de Fortanet y Exorcas:
Pedro Laín Entralgo
Pedro Laín Entralgo, (Urreya de Gayén, Baixo Martín, 15 de febrero de 1908 - Madrit, 5 de chunio de 2001) estió un medico y escritor urreyán. Cautivó a historia y l'antropolochía medicas. L'Instituto d'Educación Secundaria d'a comarca d'o Baixo Martín leva o suyo nombre.
Biografía
Estudeyó en a Universidat de Valencia, on obtenió por examen una plaza de colechial-becario en l'actual Colegio Mayor San Juan de la Ribera de Burchazot, alavez dito Colegio del Beato Juan de Ribera.
Chunto a Dionisio Ridruejo fundó en 1941 a Revista Escorial. Esta revista representaba o esprito mes liberal dentro d'a Falange. Se pretendeba recuperar lo que fuese recuperable d'o mundo intelectual anterior a la Guerra Civil Espanyola, pa rematar con a pobreza d'o mundo cultural d'a postguerra, dominato por l'oscurantismo catolico y poco ubierto a ideyas nuevas. Doctor en Medicina y licenciato en Ciencias Quimicas, ocupó a catedra de Historia d'a Medicina d'a Universidat Complutense de Madrit, y n'estió retor mientres Joaquín Ruiz-Giménez Cortés estió ministro d'Educación, dimitindo dimpués d'os escaicimientos de 1956.
Estió miembro d'a Real Academia Española (estando-ne director), d'a Real Academia Nacional de Medicina y d'a Real Academia de la Historia.
En 1989 recibió o Premio Prencipe d'Asturias de Comunicación y Humanidaz, Acta d'o churado d'o Premio Prencipe d'Asturias de Comunicación y Humanidatz de 1989 y en 1991 o V Premio Internacional Menéndez Pelayo.
Poco enantes d'a suya muerte recibió con ilusión a noticia que o Instituto d'Educación d'o Baixo Martín (que se fació en Íxar, lugar a lo norte d'Urreya de Gayén), prenió o nombre d'a suya persona como denominación oficial.
Leyonesismos en castellano
250px|thumb|right|Congrio común ([[Conger conger), especie de peix con nombre d'orichen leyonés en castellano y aragonés.]] Los leyonesismos en castellano son elementos lingüisticos presents en esta luenga romanica por influencia lingüistica de l'astur-leyonés.
Cine de catastrofes
O cine de catastrofes ye un chenero cinematografico a on la trama argumental d'a cinta s'escayece en bel meyo d'una catastrofe (ya sía una catastrofe natural como lurte, tierratremos, incendios, inundacions, etc, ya sía provocada por sers humans, por animals u por extraterrestres), catatrofe u desastre que ye inminent u que ya s'ha produciu. Se tracta de cintas a on no gosa haber-ie nomás que un protagonista y una sola linia argumental, so que multiples protagonistas con as suyas historias paralelas implicaus en a trama argumental cheneral. D'atra man, en muitos casos belún d'os protagonistas d'a cinta, contra l'habitual en o mundo d'o cine, gosa morir en bella d'as scenas finals d'a cinta. Tamién fan parte d'iste chenero bellas cintas relativas a accidents sía d'avions u de barcos.
Leyonesismos en castellano
Los leyonesismos son dificils de reconoixer por estar l'astur-leyonés un mesmo fondo lexico en lo mesmo latín que lo galaicoportugués y lo castellano y tener una fonetica de caracteristicas intermedias entre estas luengas. Antiparte, bi ha leyonesismos que no son chenerals y se troban solo en lo castellano rechional de comunidaz con presencia present u pasada de parlants de l'astur-leyonés, u mesmo en zonas d'Iberoamerica que recibioron inmigración astur-leyonesa.
Cine de catastrofes
Cintas destacadas d'o chenero
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.
Leyonesismos en castellano
Los leyonesismos mes evidents son lexicos, pero tamién bi ha una important influencia fonetica, que actualment afecta a tot lo castellano meridional.
Fonetica
Con criterios foneticos se considera bilma y nalga como leyonesismos por la sola lei fonetica que l'astur-leyonés no comparte con garra luenga vecina. En lo castellano d'America fierro se considera tamién un leyonesismo.
La pronunciación leyonesa ha influiu en las variedatz de castellano charradas a on que lo leyonés ha desapareixiu (castellano de Leyon, Zamora, Salamanca, Extremadura), y tamién en andaluz debiu a la repoblación d'Andalucía occidental con leyoneses. Los rasgos de lo castellano de l'Andalucía occidental pasoron a l'Andalucía oriental quan fue reconquiesto lo reino Nazarín de Granada y los cristianos de l'Andalucía atlantica ocuporon vuidos poblacionals deixaus por los movimientos poblacionals relacionaus con las guerras y las expulsions de mudéchars y moriscos.
L'aspiración de la s final de silaba en Extremadura y Andalucía occidental tiene un orichen en la dicción leyonesa y portuguesa pero con superposición d'un cambio fonetico de la evolución de lo castellano en lo sieglo XVI. Dende l'Andalucía atlantica s'estendilló enta l'Andalucía meridional y oriental pa plegar dica Murcia a l'este. Los conquistadors, evanchelizadors y colonizadors extremenyos y andaluces levoron este caracter a lo castellano de las Islas Canarias y America. Las emigracions y lo exodo rural de mitat de lo sieglo XX han levau l'aspiración de la -s a lo castellano de las clases populars de Madrit y de muitas ciudaz de lo centro y norte d'Espanya.
La conversión de la -l- en -r- dezaga de consonant visible en lo castellano d'Extremadura y Andalucía tamién ye una influencia leyonesa: praza, branco en cuenta de plaza y blanco.
Lexico
Son probables leyonesismos:
Morfolochía
La perda de lo pasau perfecto composau substituito por lo pasau perfecto simple en muitos puestos d'America y de la Meseta Norte ye devez una influencia gallega y asturiana.
Merops boehmi
L'abellerol de Böhm (Merops boehmi (Reichenow, 1882) ) ye una especie d'au d'a orden d'os Coraciiformes y familia Meropidae que se troba en a Republica Democratica d'o Congo, Malawi, Mozambique, Tanzania y Zambia.
O nombre d'esta au commemora a lo zoologo alemán Richard Böhm.
Merops pusillus
L'abellerol menudo (Merops pusillus (Statius Muller, 1776) ) ye una especie d'au d'a orden d'os Coraciiformes y familia Meropidae que se troba en l'Africa subsahariana.
Director teatral
Un director teatral u directora teatral (en femenino) ye a persona d'o mundo d'o teatro (u d'a Opera) que estructura y coordina lo montache d'una obra teatral, en unificando los diversos aspectos d'a producción ta guaranciar-ne la calidat d'a obra resultant. Se fa cargo d'os decoraus, d'o vestuario, d'os efectos especials y mesmo d'a coreografía, si no ye present un coreografo u bel responsable de cadaguna d'istas arias. Amás, coordina y diriche las actuacions d'actors, bailarins y cantaires que amanixcan en a obra.
Cine de ciencia-ficción
O cine de sciencia-ficción ye un chenero cinematografico en o qualo la tematica d'a cinta se reriere a la sciencia-ficción, ye decir, que fa servir la Sciencia en o suyo argumento, encara que con resultaus en principio ficticios. Gosan estar cintas ambientadas en l'espacio u en planetas diferents a la Tierra u en os que amanixen personaches d'orichen extraterrestre y gosan estar tamién cintas que amuestran abances en a tecnolochía en o momento d'a suya filmación, encara que bella vegada ixos abances han esdeveniu una realidat tanchible anyos dimpués. Cal mencionar que en bellas cintas s'aproveita l'ambientación en o futuro ta presentar baixo l'apariencia d'una distopía, aspectos d'o momento historico y social d'a cinta.
Cintas destacadas d'o chenero
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.
Aristofanes
Aristofanes (en griego Ἀριστοφάνης / Aristophánes), naixiu de Cydathenas, Atenas en l'anyo 450 aC y muerto en el 385 aC, estió un dramaturgo griego ateniense, considerau lo principal autor d'a comedia griega y uno d'os millors d'a Literatura universal. Estió l'autor de 40 obras teatrals, encara que nomás 11 d'as suyas s'han conservato.
Espinosa de Cerrato
Espinosa de Cerrato ye un municipio castellanoleyonés situau en a provincia de Palencia. A localidat se troba en o camín de Burgos ta Roa. O río Franco, de gran valura medioambiental reconoixida, trescruza o municipio.
Cabezo de Burrén
O Cabezo de Burrén ye un pueyo de 433 metros d'altaria que chunto con l'amanada Burrena (423 m) son conoixius popularment como Los Pezones u Las Dos Teticas. Se troba situau en o termin municipal de Frescano, amán d'a carretera entre ista localidat y Mallén. En a suya cima bi ha un vértiz cheodesico.
Baixo os pueyos se troban dos chacimientos arqueolochicos d'a Edat de Fierro perteneixients a la Cultura d'os campos d'urnas. Istos puestos han estau declaraus Bien d'Intrés Cultural en o rechistro de patrimonio d'o Ministerio de cultura espanyol.
Istos monts son antepueyos visibles en o paisache plan d'o norte d'a comarca de Campo de Borcha.
Toponimia
L'oronimo Burrén ye interpretau por Juan Antonio Frago Gracia como d'orichen prerromán y relacionau con un lexema BUR- orichinador d'a radiz basca buru, que amás de significar "cabeza" puede significar "cima".
Encara que exista a denominación conchunta de Los Pezones, a primers d'o sieglo XVII se documenta Os cabeços de Burrén en a obra d'o portugués João Batista Labanha.
Bi ha mencions en aragonés medieval de Burrén por estar a pedrera papal de Burrén l'orichen d'as piedras que s'emplegaban pa fer una capiella en a Seu de Sant Salvador de Zaragoza y tamién l'orichen de qualcunas d'as piedras que facioron servir pa reconstruir o Puent de Piedra de Zaragoza en l'anyo 1405:
Sierra de Mont Negro
La sierra de Mont Negro ye aliniación montanyosa de lo Sistema Iberico que fa part de la branca levantina y de la unidat morfoestructural dita "Serranías de Gúdar". En realidat ye un de los sectors principals de la mesma sierra de Gúdar que da nombre a la unidat morfoestructural. Se troba en la part oriental de la provincia de Teruel.
La superficie de la sierra de Mont Negro perteneixe a los termins municipals de Gúdar, Val de Linars, Linars de Mora y Alcalá de la Selva.
Toponimia
L'oronimo sierra de Mont Negro ye conoixida en castellano actual sierra del Monegro u sierra de los Monegros. Fa referencia a una cima homonima, dita asinas por la escuridat de la vechetación d'una vechetación de pinars de Pinus uncinata y Pinus sylvestris. L'oronimo Mont Negro ye documentau en aragonés terolano, por eixemplo en un texto de lo 29 de setiembre de 1245 quan lo concello de Teruel concedió termins a Gúdar:
Vechetación
Los pinars de Pinus uncinata y Pinus sylvestris fan part de la vechetación natural de la sierra y son bien conservaus. Bi ha tamién taixeras relictas y tascas pareixidas a las de los Pireneus.
Christopher Wren
Christopher Wren naixiu de Wiltshire, Anglaterra lo 20 d'octubre de 1632 muerto lo 25 de febrero de 1723 en Londres, Reino de Gran Bretanya, estió un sabio polifacetico que destacó como anatomista, astronomo y matematico, asinas como un d'os arquitectos angleses mas aclamaus d'a historia. Se li encargó la responsabilidat y fayena de reconstruyir mas de 50 ilesias en a ciudat de Londres dimpués d'o Gran Incendio de 1666, incluyindo-ie la que se considera la suya obra mayestra, la Seu de Sant Pavlo, una d'as pocas seus d'o país edificadas dimpués d'a epoca medieval y la sola d'estilo clasico y barroco. Lo suyo disenyo ye inspirau en a Basilica de Sant Per de Roma.
Unión del Pueblo Navarro
Unión del Pueblo Navarro (UPN), en aragonés Unión d'o Pueblo Navarro, ye un partiu politico espanyol activo en a Comunidat Foral de Navarra. Estió fundau en 1979 por Jesús Aizpún y en l'espectro politico ye situau entre o centro-dreita, a dreita y lo navarrismo.
Ribe
Ribe ye una ciudat de Dinamarca que ye la mas antiga de iste país. Celebró lo suyo 1300 aniversario en 2010. A ciudat se troba en una zona pantanosa plana no luent d'a mar d'o Norte y s'ha visto afectada per inundacions a lo largo d'a suya historia.
Ribe probablement ya yera un puesto comercial entre la epoca vikinga, en primerías d'o sieglo VII. Aquí se construyió una ilesia en zaguerías d'o sieglo VIII estando la tercera ilesia mas antiga d'Escandinavia, y dende 948 i hai una seu bispal.
Max Fürbringer
Max Carl Anton Fürbringer (Wittemberg, Saxonia, 30 de chinero de 1846 - Heidelberg, Baden, 6 de marzo de 1920), conoixiu como Max Fürbringer, estió un anatomista y ornitologo alemán.
Biografía
Naixiu lo 30 de chinero de 1846 en Wittemberg, en l'alavetz Reino de Saxonia, primer fillo d'o chuez y director de districto chudicial Karl Fürbringer y su muller Hermine Fürbringer (de soltera Gumprecht). Fue chirmano d'o medico Paul Fürbringer (1849 - 1930).
Principió a carrera universitaria de sciencias naturals en Jena, que dimpués continaría en Berlín, doctorando-se en 1869. Entre una estancia como asistent con Carl Gegenbaur en a Universidat de Jena fue animau a encetar a carrera de Medicina, que escomenzaría en 1873 y le lievaría ta Heidelberg. En 1877 se licenció con especialidat en anatomía y fue calificau con mención extraordinaria en 1879.
Valonia ventricosa
Valonia ventricosa (J.Agardh, 1887) ) ye una especie d'alga d'a orden d'os Cladophorales y familia Valoniaceae que se troba en os ocians de tot o mundo en as rechions tropicals y subtropicals. Con un diametro de dica cinco centimetros ye un d'os organismos unicelulars mas grans conoixius, si no lo mas gran.
Max Fürbringer
Biografía
Tamién obtenió una plaza como profesor numerario en a Universidat d'Amsterdam en 1879, obtenendo dimpués puesto de profesor d'anatomía en a Universidat de Jena en 1888, y en 1901 fue nombrau director d'o Instituto d'Anatomía d'a Universidat de Heidelberg. Se chubiló en 1912 y morió lo 6 de marzo de 1920 en ixa mesma ciudat.
Estió miembro de l'Academia Alemana d'Estudios Naturals Leopoldina dende 1881, y fue esleyiu miembro de l'Academia Prusiana de Sciencias Naturals en 1901. Dende 1903 tamién miembro de a homologa Academia Bavara, y dende 1909 miembro ordinario de l'Academia de Sciencias de Heidelberg.
Aportación
Baixo a influencia de Carl Gegenbaur, Fürbringer treballó en estudios sobre a ontochenia (desenvolique d'os rinyons). Mientres escometeba la suya fayena, se dotó de conoiximientos basicos de todas as disciplinas que dimpués le servirían pa fer a revisión necesaria d'as investigacions en a clasificación d'as aus que dica par d'alavetz s'heba feito. Fürbringuer fue un anatomista comparativo as aportacions d'o qual afinoron sobremanera o treballo meticuloso y a riqueza de tecnicas en investigación.
Denguno antes que ell, y cal dicir tamién que denguno dimpués que ell, heba replegau a la vegada tantas caracteristicas útils pa la clasificación scientifica, y denguno tampoco heba meso en valor istas en filochenia como ell, que encara hoi se le reconoix por interconectar os conceptos de forma y función. As falsas semellanzas que a traviés d'influencias identicas resultan en caracteristicas coincidents, ell as discriminó a conciencia y as plasmó de forma sistematica. Fürbringer intuyó y confió en o fenomeno que hoi se conoix como creiximiento alometrico.
Investigacions sobre a Morfolochía y Sistematica d'as Aus
thumb|right|200px|«Esbozo d'un árbol chenealochico d'as aus», de «Investigacions sobre a Morfolochía y Sistematica d'as Aus» (1888). A suya obra culmen estió „Untersuchungen zur Morphologie und Systematik der Vögel“ («Investigacions sobre a Morfolochía y Sistematica d'as Aus» en aragonés), que se basa en estudios comparativos fundamentals sobre o tórax, huembros y a rechión d'as alas de toda a clase Aves, y contina con consideracions sobre temas que van dende feitos paleontolochicos y biocheograficos dica nuevos planteyamientos sobre evolución, que en l'actualidat encara se considera caracteristicas fundamentals y validas sobre a sistematica d'as aus.
Entre atras cosas, se debe a Fürbringer a constatación de que as "aus de peito plano" (Ratites; p. ex. o estrucio) s'heban transformau secundariament en un grupo heterochenio d'aus no voladeras (y no pas que en estasen ya en primeras).
Miguel VIII Paleologo
Miguel VIII Paleologo, naixiu de bel puesto de l'Imperio de Nicea en l'anyo 1224 morió en Costantinoble l'11 d'aviento de 1282. Estió o primer emperador d'a dinastía d'os Paleologos de l'Imperio Bizantín. Estió emperador de Nicea dende 1259 dica 1261 y emperador de Bizancio dende 1261 dica 1282.
Max Fürbringer
Investigacions sobre a Morfolochía y Sistematica d'as Aus
O suyo sistema ye, a traviés d'a implementación de quatro categorías taxonomicas principals (orden, suborden, gens y familia), más finament estructurau que os d'es suyos antecesors, mientres que a categoría gens se corresponde con a orden d'atros autors. De caracters teoricament augmentaus amaneix l'agrupación d'as gentes en 24 subordens y 7 ordens. Por demás, d'os numerosos treballos de Fürbringer en bebe a suya monografía tardana sobre os niervos espino-occipitals. Fürbringer encara ye considerau como o principal estandarte d'a escuela de Gegenbaur, a qui adedicó una extensa biografía en 1903.
Miguel VIII Paleologo
O 21 de chulio de 1261 as tropas de Miguel Paleologo prenioron Costantinoble y facioron fuyir a Balduín II ta Occident, feito que se considera como una reconstrucción de l'Imperio Bizantín u Imperio Romano d'Orient. Miguel Paleologo esdevinió Miguel VIII Paleologo. O Imperio Bizantín de Miguel VIII yera achiquiu respecto a l'imperio anterior a la cuatrena cruzada y rodeyau por estaus independients y hostils: Imperio de Trapisonda, Despotau d'Epiro, Ducau de Neopatria, Ducau d'Atenas, Principau de Morea, y las plazas costeras d'os chenoveses y venecianos. Os chenoveses y venecianos teneban en as suyas mans toz os antigos nuclios comercials bizantins que serviban d'enlace con Orient.
Con l'aduya d'a diplomacia y a fuerza Miguel VIII enfeblió as pretensions d'os poders d'occident: o Papato, Carlos d'Anchú, Venecia.
Fuents en aragonés
En a "Cronica de Morea" parlan de Miguel VIII Paleologo:
Bel historiador afirma que promovió as viespras secilianas contra o suyo enemigo Carlos d'Anchú.
thumb|250px|center|Monedas de Miguel VIII Paleologo
Sierra d'Exulve
La sierra d'Exulve ye una aliniación montanyosa de la branca levantina de lo Sistema Iberico a l'este de la Sierra de Sant Chust y a lo norte de la sierra d'el Sinyor.
En bella publicación se considera la sierra de Majalinos, la sierra d'el Sinyor y la sierra d'Exulve como una mesma sierra, y mesmo en belatra s'asimila tot a la sierra de Sant Chust.
Altarias
250px|thumb|right|Envista de [[cabezo Budo dende Exulve en lo centro de la foto.]] La principal altaria ye Tres Mojones con 1.618 m, seguida de cabezo Majalinos (1.601 m), cabezo Pardo (1.594 m), cerro de la Pinarota Espesa (1.534 m), cabezo de l'Anroya (1.526 m), cabezo Riscal (1.483), cabezo Budo (1.309 m), y cabezo de Santa Ana (1.303 m).
Lo puerto de Majalinos traviesa la sierra despartindo a l'este lo cabezo Riscal y lo cerro de la Pinarota Espesa, y a l'ueste Tres Mojones, lo cabezo Majalinos, lo cabezo de l'Anroya y lo cabezo Pardo. Lo cabezo Budo y cabezo de Santa Ana son a lo nord-este pero prou luent de lo puerto y a una altaria mes baixa.
Toponimia
L'oronimo Sierra d'Exulve apareixe latinizau en textos medievals como una de las mugas d'Alcanyiz en lo texto de donación d'esta localidat a los calatravos:
João Baptista Labanha en fizo mención en lo suyo libro "Itinerario del Reyno de Aragón (1610-1611)" escrito en portugués, y la nombra como una sierra diferent a las sierras d'Exarc y de Sant Chust:
Una denominación que recibe la sierra d'Exulve u por lo menos lo cabalto d'ella chunto a la sierra de Sant Chust ye la de montes Majalinos u sierra de Majalinos.
Camelus dromedarius
O dromedario (Camelus dromedarius (Linnaeus, 1758) ) ye una especie de mamifero d'a orden d'os Artiodactyla y familia Camelidae que tien una chepa en a suya esquena (en comparanza con as dos que tien en o camello) an almagazena dica 36 kg de graixa, que lo dromedario puede descomposar en enerchía pa satisfer as suyas necesidatz quan os recursos son radius; a chepa tamién aduya a desipar a calor corporal.
Os masclos adultos miden de 2,2 a 3,6 m d'altaria, mientres que as fembras miden de 1,7 a 1,9 m. Os masclos gosan pesar entre 400 y 690 kg, y las fembras pesan entre 300 y 540 kg.
O dromedario no ha existiu de forma natural en a naturaleza mientres quasi 2000 anyadas. Probablement estió domesticau per primera vegada en a Peninsula Arabica fa uns 4.000 anyos. I hai una important población salvache en Australia, an estió introduciu en 1840 como meyo de transporte antes d'estar substituyiu per o transporte motorizau en primerías d'o sieglo XX.
Os productos d'o dromedario, incluyida la suya carne y leit, sustentan a quantas tribus d'o norte d'Africa; tamién se fa servir comunament pa amontar y como animal de carga.
Metropolitano
Metropolitano puet fer referencia a:
Choeropsis liberensis
L'hipopotamo nano (Choeropsis liberensis (Morton, 1849) ) ye una especie de mamifero d'a orden d'os Artiodactyla y familia Hippopotamidae que ye nativa d'as selvas y paúls d'Africa occidental, sobretot en Liberia, con chicotas poblacions en Sierra Leone, Guinea y Costa de Vori.
Ye un animal herbivoro de costumbres nueiturnos. Os hipopotamos nanos adultos miden entre 75 y 100 cm d'altaria, miden entre 150 y 175 cm de luengo y pesan entre 180 y 275 kg. A suya esperanza de vida en cativerio oscila entre 30 y 55 anyos, encara que ye poquet prebable que viva tanto tiempo en a naturaleza.
Seu de Helsinki
A Seu de Helsinki (en finlandés Helsingin tuomiokirkko; en sueco Helsingfors domkyrka) ye una seu de culto luterano, seu d'a diocesi de Helsinki, a capital de Finlandia. Adedicada a Sant Nicolau, se sitúa en o districto de Kruunuhaka. A suya edificación prencipió en l'anyo 1830 y, arredol de 1852 como homenache a lo gran duque de Finlandia, l'emperador Nicolau I de Rusia. Ye un d'os molimentos mas populars d'a capital finlandesa,  y se tracta un d'os edificios mas importants de cuantos se construyoron en estilo estilo neoclasico.
Prochecto d'entibo en o río Susía
thumb|right|250px|O [[río Susía desemboca en a coda d'o pantano de o Grau, en as inmediacions de o Mesón de Ligüerre y Ligüerre de Cinca, poblacions ya afectadas por ixe atro entibo anterior.]] O prochecto d'entibo en o río Susía ye un prochecto de construcción d'un entibo en a valle d'o río Susía contemplau por diferents administracions dende l'anyo 2002 dica l'anyo 2005, quan se desestimó de forma no definitiva, y tornau a planteyar en 2009 por a Confederación Hidrografica de l'Ebro y Riegos del Alto Aragón.
Historia
O prochecto quedó desestimau por razons no especificadas, anque nunca no se'n fizo garra anuncio oficial, en as zagueras semanas de l'anyo 2005, a tamas que en octubre d'ixa mesma anyada s'heba feito publico un presupuesto de 1,8 millons d'euros ta la inminent construcción.
Lunezia
miniatura|Bandera oficial de l'asociación sin intrés lucrativo Regione Lunezia. L'[[amariello simboliza los campos de trigo d'as planuras; lo verde, la centralidat d'os Apenins; y l'azul, la mar con os puertos y las plachas de l'alta Tirrena (se trata d'a mar Ligur). Lo corazón verde simboliza la centralidat estratechica.]] Lo termen Lunezia u Emilia-Lunense indica una aria cheografica italiana entre las provincias de La Spezia, Massa-Carrara, Parma, Piacenza, Reggio Emilia y Mantova, asinas como una part d'as de Cremona y de Lucca.
Prochecto d'entibo en o río Susía
Historia
En aviento de 2009, a Confederación Hidrografica de l'Ebro fizo publico que teneba un nuevo prochecto d'entibo ta la cuenca d'o Susía. En l'actualidat, y anque no i ha guaire información sobre o prochecto d'entibo, pareix que iste sigue en piet y encara una empresa constructora mantiene en a suya pachina web a ista obra como un d'os prochectos sobre os que son fendo estudios.
Problematica
Unatra qüestión ye a presencia de volumens d'augua desaprofitaus en o vecino pantano de o Grau, que ya ye construiu, y a on que, d'alcuerdo con l'Asociación Río Susía, i ha un important volumen d'augua no aprofitable porque a canal de derivación d'os reganos que s'alimenta d'ell ye mas alta que a cota menima de l'entibo. Seguntes l'asociación, a solución de menor impacto, ecolochico y social, pasaría por amillorar os mecanismos d'aprofitamiento de l'augua que ya i ha entibada en os pantanos d'a redolada, como podría estar si se i instalase un mecanismo de bombeyo de l'augua de cotas mas baixas de camín ta os canals de derivación.
Merxe Llop Alfonso
Merxe Llop Alfonso (Nonasp, 17 de mayo de 1957) ye una profesora y escritora aragonesa en luenga espanyola y catalana. Las suyas publicacions abracan temas muit diversos, a sobén con la figura femenina como protagonista.
Estudió Machisterio en Tarragona, especialidat de mayestra de catalán en a Universidat de Barcelona y, posteriorment, se licenció en Filosofía y Sciencias d'a Educación per la UNED. La suya trachectoria profesional se desenvolvió en diferents centros educativos de Catalunya y Aragón dica la suya retreta. Amás, l'anyo 2000 estió nombrada Chefa d'Unidat de Luengas y Modalidaz Lingüisticas d'Aragón. Ye academica de numero de l'Academia Aragonesa d'a Luenga, endentro de l'Institut Aragonès del Català, dende lo 29 de chulio de 2021 en qué lo Gubierno d'Aragón va nombrar los quince primers academicos.
En Temps de Franja, la revista d'as comarcas catalanoparlants d'Aragón, escribe la columna Entre dos auguas baixo lo pseudonimo de Marina de Algars. Perteneixe a l' Asociación Amics de Nonasp dende la suya constitución, a l' Associació Cultural del Matarranya, a l' 'Asociación Aragonesa de Escritores y a l' Asociación Poética Bonhomía. Colabora con o colectivo cultural interdisciplinar La Casa de Zitas en Zaragoza.
Obra literaria en castellano
Ha participau, amás, en as siguients obras colectivas:
Man d'Irulegi
300px|thumb|A man d'Irulegi y la suya inscripción. A man d'Irulegi ye un artefacto arqueolochico d'a Edat de Fierro tardana desenronau en 2021 mientres as excavacions en o chacimiento arqueolochico de Irulegi, chunto a lo castiello meyebal de Irulegi, que se troba en o municipio d'Aranguren, a lo sud de Pamplona en Navarra, Espanya. L'artefacto de bronze tien a forma distintiva d'una man dreita con os didos extendius. Tien cinco cadenas deseparadas de letras, prebablement correspondients a cinco u mas parolas, talladas en o costau que represienta lo dorso d'una man. Ye anterior a l'atestación mas antiga conoixida dica agora d'una parola basca (difuera d'os nombres propios) per arredol de 1000 anyos.
Cine policiaco
O cine policiaco ye un chenero cinematografico aon a sobén a suya trama argumental ye basada en amostrar una investigación por parte d'a Policía u d'un detective d'un crimen cometiu por un gángster u un delinqüent (encara que de vegadas ixe crimen puet haber-lo cometiu un ciudadano normal). As cintas que perteneixen a iste chenero gosan tener una estructura simpla: introducción a on s'amuestran os protagonistas y de vegadas la comisión d'o delito, desembolique d'a investigación y final, aon normalment acaba la cinta con a detención d'o culpable.
Cintas destacadas d'o chenero
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man bellas cintas destacadas de cines de países menors.
Ilham Aliyev
Ilham Heydar oghlu Aliyev, nombre curto Ilham Aliyev (en azerín İlham Heydər oğlu Əliyev u simplament İlham Əliyev, Bacú, Republica Socialista Sovietica d'Azerbaichán, 24 d'aviento de 1961) ye o quatreno y actual president d'Azerbaichán desde 2003. Fa parti d'o Yeni Azərbaycan Partiyası y ye tamién president d'o Comité Olimpico Nacional. Ye fillo d'a doctora Zarifa Əliyeva y de Heydar Əliyev (president d'Azerbaichán dende 1993 dica 2003). Fue acusau repetidament d'esquemas de corrupción y terror contra o suyo pueblo y contra os armenios. Aliyev se mantiene en o poder con eleccions que no se pueden considerar libres y ye responsable d'a-saber-las violacions a os dreitos humans, entre ellas a opresión d'a prensa libre y a persecución d'a oposición en o suyo país.
Peter Jackson
Peter Robert Jackson, naixiu de Wellington (Rechión de Wellington, Nueva Zelanda) o 31 d'octubre de 1961, ye un director cinematografico, guionista y productor cinematografico neozelandés, activo en o mundo d'o cine dende meyaus d'os anyos 1970 y con cuantos premios recibius mientres a suya carrera cinematografica.
D'a suya filmografía, cal destacar entre los suyos treballos como director bellas cintas como The Lord of the Rings: The Fellowship of the Ring (2001, con Elijah Wood, Ian McKellen, Liv Tyler y Viggo Mortensen), The Lord of the Rings: The Two Towers (2002, con os mesmos actors), The Lord of the Rings: The Return of the King (2003, con os mesmos actors), King Kong (2005, con Naomi Watts, Jack Black, Adrien Brody y Thomas Kretschmann), The Hobbit: An Unexpected Journey (2012, con Ian McKellen, Martin Freeman, Richard Armitage y James Nesbitt), The Hobbit: The Desolation of Smaug (2013, con Ian McKellen, Martin Freeman, Richard Armitage y Benedict Cumberbatch) u The Hobbit: The Battle of the Five Armies (2014, con Ian McKellen, Martin Freeman, Richard Armitage y Evangeline Lilly).
Dermochelys coriacea
A tartuga laút (Dermochelys coriacea (Vandelli, 1761) ) ye una especie de tartuga d'a familia Dermochelyidae que ye la mas gran de totas as tartugas vivients aconseguindo longarias de dica 1,8 metros y pesos de 500 kilogramos.
A tartuga laút ye una especie con un rango global cosmopolita. De totas as especies de tartugas marinas existents, D. coriacea tien a distribución mas ampla, plegando tan a lo norte como Alaska y Noruega y tan a lo sud como Cabo Agulhas en Africa y l'extremo sud de Nueva Zelanda. A tartuga laút se troba en toz os ocians tropicals y subtropicals, y la suya aria de distribución s'extiende dica o Cerclo Polar Arctico.
As tartugas adultas D. coriacea subsisten quasi exclusivament de medusas.
Se sabe muit poquet sobre la esperanza de vida d'a especie. Beluns informes afirman 30 anyos u mas, mientres que atros afirman 50 anyos u mas.
Selección masculina de fútbol d'Albania
A selección albanesa de fútbol (en albanés: Kombëtarja e futbollit të Shqipërisë) ye l'equipe nacional masculino de fútbol d'Albania.
Organismo unicelular
Se creye que os organismos unicelulars son a forma de vida mas antiga, con protocelulas que posiblement surtioron fa 3800 a 4000 millons d'anyos.
Reginald Owen
John Reginald Owen, naixiu de Wheathampstead (Hertfordshire, Reino Uniu) o 5 d'agosto de 1887 y muerto en Boise (Idaho, Estaus Unius) o 5 de noviembre de 1972, estió un actor britanico, activo en o cine britanico y lo cine estausunidense dende primers d'os anyos 1910 dica la suya muerte, en papels segundarios.
En a suya ampla filmografía cal destacar-ne bellas cinta[s, como Sherlock Holmes (1932, William K. Howard), A Study in Scarlet (1933, Edwin L. Marin), Queen Christina (1933, Rouben Mamoulian), Rose Marie (1936, W. S. Van Dyke), The Great Ziegfeld (1936, Robert Z. Leonard), The Real Glory (1939, Henry Hathaway), A Yank in the R.A.F. (1941, Henry King), We Were Dancing (1942, Robert Z. Leonard), Captain Kidd (1945, Rowland V. Lee), The Pirate (1948, Vincente Minnelli), The Three Musketeers (1948, George Sidney), Kim (1950, Victor Saville), u Mary Poppins (1964, Robert Stevenson).
Sierra de Sollavientos
La sierra de Sollavientos ye una aliniación montanyosa de lo Sistema Iberico que fa parte de la branca levantina y de la unidat morfoestructural dita "Serranías de Gúdar". Se troba en la part oriental de la provincia de Teruel entre la sierra de Villarroya a lo norte, lo polje de Fortanet a lo nord-este, Pinar Ciego-sierra d'el Rayo a l'este, y la sierra de Mont Negro a lo sudueste.
La suya principal altaria ye lo Collado Frido con 1.997 m., seguiu de La Zaragozana (1.909 m), y l'alto d'el Morrón (1.889 m). Lo puerto de Val de Linars desparte esta sierra de la sierra de Gúdar propiament dita, a on que bi ha unatro Morrón (1912 m).
La superficie de la sierra de Sollavientos perteneixe a los termins municipals de Villarroya de los Pinars, d'Allepuz, Val de Linars y Mosqueruela.
Toponimia
L'oronimo sierra de Sollavientos ye transparent en aragonés y se relaciona con la entidat de población homonima que ocupa la val de Sollavientos, dende a on que la costera de la sierra ye bien vistable.
En un texto de 1414 sobre lo mollonamiento de boalaches y defesas entre los termins de Fortanet y Exorcas se fa mención de ciertos microtoponimos encara vichents en la sierra de Sollavientos y atras sierras de la redolada: